marsh-mellow/hindi_wikipedia huggingface dataset:
ऍ की ध्वनि सुनिए

ए की ध्वनि सुनिए - यह ऍ से भिन्न है

ऐ की ध्वनि सुनिए - यह भी ऍ से भिन्न है

 ऍ  मराठी भाषा का एक वर्ण है। ऍ और ऑ वास्तव देवनागरी में नहीं पाये जाते। वर्तमान में हिन्दी में ऑ वर्ण का उपयोग तो पूर्ण रूप से किया जाने लगा है, किन्तु ऍ का उपयोग अभी भी साधारणतः नहीं किया जाता है। ऍ वर्ण के उच्चारण को अन्तर्राष्ट्रीय ध्वन्यात्मक वर्णमाला (अ॰ध॰व॰) के  चिह्न से लिखा जाता है। जो औपचारिक रूप से अर्धविवृत प्रसृत अग्रस्वर (-   ) कहलाता है। इसका प्रयोग अधिकतर अंग्रेजी के शब्दों को लिखने के लिये किया जाता है। इसकी ध्वनि हिन्दी के शब्दों में भी पायी जाती है किन्तु प्रथानुसार उन्हें भिन्न प्रकार से लिखा जाता है।

 उच्चारण 
यह स्वर उच्चारण में 'ए' और 'ऐ' के बीच का स्वर है। उदाहरण के लिए, अंग्रेजी के तीन शब्दों को देखा जा सकता है:
  ए : इसका प्रयोग "" (अर्थ: पीड़ा) शब्द में होता है, जिसे 'पेन' उच्चारित किया जाता है। इसे अ॰ध॰व॰ में  (अंग्रेजी बोली में ) लिखा जाता है।

  ऍ : इसका प्रयोग "" (अर्थ: कलम) शब्द में होता है, जिसे 'पॅन' उच्चारित किया जाता है। इसे अ॰ध॰व॰ में  लिखा जाता है।
  ऐ : इसका प्रयोग "" (अर्थ: तवा) शब्द में होता है, जिसे 'पैन' उच्चारित किया जाता है। इसे अ॰ध॰व॰ में  लिखा जाता है।

 हिन्दी शब्दों में ऍ की ध्वनि का प्रयोग 
हिन्दी शब्दों में भी 'ऍ' की ध्वनि इस्तेमाल होती है लेकिन इसे प्रथानुसार लिखा नहीं जाता। हिन्दी में अक्सर यदि 'ह' से पहले 'अ' की ध्वनि हो तो मानक रूप से उसे 'ऍ' उच्चारित किया जाता है। उदाहरण के लिए:
 कहना: आधुनिक मानक हिंदी में इसका उच्चारण 'कॅहना' होता है।
 रह: आधुनिक मानक हिन्दी में इसका उच्चारण 'रॅह' होता है।
 शहर: इसका मानक उच्चारण 'शॅहॅर' होता है।
 नहटौर: यह उत्तर प्रदेश के बिजनौर जनपद का एक नगर है। जिसे 'नॅहटौर' उच्चारित किया जाता है और अंग्रेजी में लिप्यन्तरण करके '' लिखा जाता है।

यदि इन्हें 'ऍ' की बजाए अन्य ध्वनि से बोला जाये तो उसे क्षेत्रीय लहजा माना जाता है:
 कहना - यदि इसे वास्तव में 'अ' से उच्चारित किया जाये तो इसे पूर्वी हिन्दी लहजा समझा जाता है। मानक हिन्दी के साथ-साथ, अमिताभ बच्चन अपनी फ़िल्मों और गानों में इसका प्रयोग अक्सर किया करते थे।
 केहना - यदि इसे 'ए' से उच्चारित किया जाये तो इसे गुजराती लहजा समझा जाता है। अंग्रेजी में इस से सम्बन्धित एक गलती "हॅलो" () को "हेलो" () उच्चारित करना है।
 कैहना - यदि इसे 'ऐ' से उच्चारित किया जाये तो इसे पंजाबी लहजा समझा जाता है, हालाँकि इसमें अक्सर 'ह' की ध्वनि भी हट जाती है (यानी शब्द 'कैना' सा प्रतीत होता है)।

 गलत उच्चारण 
अंग्रेज़ी के मूल के शब्दों में 'ऍ' की ध्वनी का उच्चारण 'ए' करने से ग़लतफ़हमियाँ हो सकती है। मसलन "डू यू हैव अ पॅन" ("    ", अर्थ: "क्या तुम्हारे पास कलम है") को ग़लती से "डू यू हैव अ पेन" ("    ", अर्थ: "क्या तुम्हें कोई दर्द हो रहा है") कहने से प्रश्न का पूरा अर्थ ही बदल जाता है।

 हिन्दी और मराठी में अन्तर 
'ऍ' और 'ऐ' के प्रयोग हिन्दी और मराठी में भिन्न होते हैं। मराठी में (पूर्वी हिन्दी की तरह) 'ऐ' का उच्चारण 'अइ' से मिलता संयुक्त स्वर (डिप्थाँग) होता है। उदाहरण के लिए मराठी में 'बैल' को 'बइल' और 'ऐनक' को 'अइनक' से मिलता हुआ पढ़ा जाता है। ठीक ऐसा ही पूर्वी हिन्दी क्षेत्रों में होता है। मराठी में 'ऍ' का प्रयोग मानक हिन्दी के 'ऐ' स्वर के बराबर होता है।

 इन्हें भी देखिये 
 अर्धविवृत प्रसृत अग्रस्वर
 ऐ, ए
 देवनागरी
 अन्तर्राष्ट्रीय ध्वन्यात्मक वर्णमाला

 सन्दर्भ 

श्रेणी:स्वर
श्रेणी:हिन्दी विकि डीवीडी परियोजना
120एक्स गुण सूत्र के विभिन्न हिस्सों का चित्रण
एक्स गुण सूत्र किसी भी स्तनधारी श्रेणी के जानवर (जिसमें मनुष्य भी शामिल हैं) में लिंग की पहचान देने वाला एक गुण सूत्र है। इन जीवों में केवल ऐसे दो लिंग-भेद करने वाले गुण सूत्र होते हैं - एक्स गुण सूत्र और वाई गुण सूत्र। इनका नाम अंग्रेजी (रोमन लिपि) के "" और "" अक्षरों पर पड़ा है क्योंकि इनके आकार उनसे मिलते-जुलते हैं। नरों में एक वाई और एक एक्स गुण सूत्र होता है, जबकि मादाओं में दो एक्स गुण सूत्र होते हैं। साधारण तौर पर किसी भी पुत्र का एक्स गुण सूत्र उसकी माता के दो एक्स गुण सूत्रों में से एक होता है और किसी भी पुत्री के एक्स गुण सूत्र एक तो पिता के इकलौते एक्स गुण सूत्र से और दूसरा माता के दो में से एक एक्स गुण सूत्र से आते हैं।      :   ?,    (..).          ,  . ,   ,   , 2001,  978-0-309-07281-6, ...     ,    ...           ,   ,         -      ...

 अन्य भाषाओँ में 
अंग्रेज़ी में 'ऍक्स गुण सूत्र' को 'ऍक्स क्रोमोज़ोम' ( ) कहते हैं।

 इन्हें भी देखें 

 गुण सूत्र
 वाई गुण सूत्र

 सन्दर्भ 

श्रेणी:अनुवांशिकी
श्रेणी:जीव विज्ञान
श्रेणी:हिन्दी विकि डीवीडी परियोजना
ऍचडी 85512 ( 85512) पृथ्वी से 36 प्रकाशवर्ष दूर स्थित एक -श्रेणी का मुख्य अनुक्रम तारा है। पृथ्वी की सताह से देखे जाने पर यह यह आकाश में पाल तारामंडल के क्षेत्र में स्थित है। ऍचडी 85512 हमारे सूरज से लगभग एक अरब वर्ष अधिक आयु रखता है और इसका वर्णमंडल बहुत असक्रीय है। इसके इर्ग-गिर्द एक पृथ्वी के आकार से मिलता-जुलता ग्रह है।    

 ग्रहीय मंडल 
अगस्त 19, 2011 को इस तारे का एक 3.6 पृथ्वी-द्रव्यमान वाला ग्रह मिला जो वासयोग्य क्षेत्र के भीतर है। यदि इस बहिर्ग्रह का वायुमंडल है जिसमें 50 से अधिक बादलों का ढकाव है, जो सम्भव है कि इस ग्रह की सतह पर जल द्रवावस्था में उपस्थित हो। वासयोग्य ग्रह सूची के अनुसार यह वासयोग्यता के लिए पाँचवा सबसे अनुकूल ग्रह है।

 इन्हें भी देखें 
 ऍचडी 85512 बी
 पाल तारामंडल

 सन्दर्भ 

 टिप्पणियाँ 

श्रेणी:पाल तारामंडल
श्रेणी:के-प्रकार मुख्य अनुक्रम तारे
श्रेणी:ग्रहीय मंडल
श्रेणी:ग़ैर-सौरीय ग्रह वाले तारे
ऍचडी 85512 बी ( 85512 ) पृथ्वी से 36 प्रकाशवर्ष दूर पाल तारामंडल में स्थित एक बहिर्ग्रह है जो ऍचडी 85512 नामक -श्रेणी के एक मुख्य अनुक्रम तारे की परिक्रमा कर रहा है। इस ग्रह का द्रव्यमान पृथ्वी के द्रव्यमान का लगभग 3.6 गुना अनुमानित करा गया है, यानि कि यह एक स्थलीय ग्रह है और महापृथ्वी की श्रेणी में आता है। यह अपने तारे के वासयोग्य क्षेत्र में स्थित है और यदि इस बहिर्ग्रह का वायुमंडल है जिसमें 50 से अधिक बादलों का ढकाव है, जो सम्भव है कि इस ग्रह की सतह पर जल द्रवावस्था में उपस्थित हो। वासयोग्य ग्रह सूची के अनुसार यह वासयोग्यता के लिए पाँचवा सबसे अनुकूल ग्रह है।

 इन्हें भी देखें 
 बहिर्ग्रह
 ऍचडी 85512 तारा
 वासयोग्य क्षेत्र

 सन्दर्भ 

 टिप्पणियाँ 

श्रेणी:पृथ्वी-जैसे आकार के बहिर्ग्रह
श्रेणी:पाल तारामंडल
ऍडम गिलक्रिस्ट ऑस्ट्रेलिया के क्रिकेट खिलाड़ी हैं। वे दुनिया के दूसरे सबसे अच्छे विकेटकीपर-बल्लेबाज है।
इनका जन्म 14 नवम्बर 1971 में हुआ।
इनकी लम्बाई 1.85 मीटर है, ये बांयें हाथ से बल्लेबाज़ी 
150                 (7 अक्टूबर 2005).

श्रेणी:क्रिकेट खिलाड़ी
ऍडम हार्डी (१६ अक्टूबर १९५३) वास्तुकार और स्थापत्य इतिहासकार हैं, और वेल्श स्कूल ऑफ आर्किटेक्चर, कार्डिफ़ विश्वविद्यालय में एशियाई वास्तुकला के प्राध्यापक हैं। वह "प्रसाद" नामक केंद्र के निदेशक हैं जो कि दक्षिण एशियाई कला और वास्तुकला में अनुसंधान और अभ्यास का केंद्र हैं।

उनका शोध मुख्यतः दक्षिण एशिया में वास्तुकला के इतिहास में है, खासकर भारतीय मन्दिर वास्तुकला जिसमें बौद्ध, हिंदू और जैन मन्दिरों का समावेश हैं।

 प्रकाशन 
   :    :    , 7  13  (भारतीय मंदिर वास्तुकला: प्रपत्र और परिवर्तन: कर्णाट द्रविड परंपरा, ७वीं से १३वीं सदी), अभिनव प्रकाशन, १९९५,  8170173124
      (भारत की मंदिर वास्तुकला), विले, २००७  

सन्दर्भ

श्रेणी:1953 में जन्मे लोग
श्रेणी:ब्रिटिश लोग
श्रेणी:इतिहासकार
श्रेणी:वास्तुकार
ईडरेड या (ऍडरेड) (923  23 नवंबर 955) 946 से 955 तक अंग्रेजों का राजा था।

पृष्ठभूमि और उत्तराधिकार
ईडरेड एडवर्ड द एल्डर का पुत्र था। इनकी माता एडवर्ड की तीसरी पत्नी ईडगिफु थीं। (. 955) इन्होम्णे अपने ज्येष्ठ भाई एडमंड प्रथम (शा. 939-946), के बाद सत्ता संभाली जिन्हें पुकलचर्च (ग्लुसेस्टरशायर), में संत आगस्टिन दिवस के दिन 26 मई 946 को हत्या कर दी गई थी। उसी वर्ष १६ अगस्त को ईडरेड मुख्य पादरी कैंटरबरी के ओडा के द्वारा सर्रे में प्रतिष्ठित किये गये थे जहाँ वेल्श राजा और उत्तरी इंग्लैंड के सामंतों ने उन्हें अपना राजा मान लिया था।  . 520 ; वॉरसेस्टर का जॉन,   , 946

नॉर्थम्ब्रिया की समस्याएँ
260ईडरेड का घोषणापत्र  512, वर्ष 948

सन ९४६ की आंग्ल-सैक्सन गाथाओं के अनुसार ईडरेड "नॉर्थम्ब्रिया की अधिकांश भूमि अपने नियंत्रण में ले ली थी; और स्कॉटों ने उसकी सारी माँगे माननी की शपथ ली थी।"-     ,    . ,  - . 2 . , 2000. फिर भी, ईडरेड को जल्द ही तमाम राजनीतिक समस्याओं और चुनौतियों का सामना करना पड़ा। इनमें प्रमुख घटनाएँ वो हैं जब स्कैन्डिनेविया के दो राजकुमारों ने स्वयं को नॉर्थम्ब्रिया का राजा घोषित कर रखा था।

ओलफ ('सैन्डल'), एडमंड का दत्तक पुत्र बनने पर सन ९४० के शुरुवात में नॉर्थम्ब्रिया का राजा था जिसे बाद में निकाल दिया गया। उसके बाद डबलिन का राजा बना लेकिन सन ९४७ में युद्ध में हारने के बाद उसे वह राज्य भी गंवाना पड़ा।   945  947:   उसके कुछ ही समय बाद ओलफ ने यॉर्क का राज्य जीत लिया। -   , 949

अन्य व्यक्ति एरिक ब्लडएक्स, जो पहले नॉर्वे का राजा (शा. 930-4) था कुछ लडाईयों में मिली जीतों के बाद स्वयं को नॉर्थ्म्ब्रिया का राजा घोषित कर रखा था। राजा ईडरेड ने उत्तर के इन विद्रोहियों के खिलाफ़ मोर्चा खोल दिया और इन्हें हरा दिया। -   , 948,      950

हिस्टोरिया रीगम के अनुसार स्वत्रंत नॉर्थम्ब्रिया का खतरा 952 तक खत्म हो चुका था।  952

पूर्वज
ईडरेड के पूर्वज

 सन्दर्भ 

संदर्भ ग्रंथ
ईडरेड की वसीयत का पहला पृष्ठ, 951955 ई० (पंद्रहवीं सदी की प्रति, ब्रिटिश पुस्तकालय   82931, . 2223)
प्राथमिक स्रोत
 ऐंग्लो-सैक्सन क्रानीकल.   .
 हिस्टोरिया रीगम, सं. टी. अर्नॉल्ड,    . 2 : 2. लंडन, 1885.
 वॉरसेस्टर का जॉन,   , सं. बेंजामिन थोर्प,      . 2 :  1. लंदन, 1848-9.
 घोषणापत्र:
  . 1515 ( 951  955).    -..     ,        .
 ऐंग्लो-सैक्सन घोषणापत्र,  . 515580 (  552, 522, 517-), 1211-2, 1511.

अन्य स्रोत
।

आगे पढें
प्राथमिक स्रोत
   , (ऍथेलवियर्ड की गाथाएँ) सं. और अनुवाद. ऐलिस्टेयर कैम्पबेल,    . लंडन, 1961.
 .  (संत डंस्टन का जीवन'), सं. डब्ल्यु. स्टब्स,    ,   . रोल्स श्रृंखला. लंडन, 1874. 3-52. गुगल बुक्स से पीडीएफ के तौर पर उपलब्धता (इंटरनेट आर्काइव से यँहा या यँहा) और  से।
 .  ('संत ऍथलवोल्ड का जीवन'), सं. और अनुवाद. माइकल लैपिज और मैकल विंटरबॉटम,   .     . ओएमटी. ऑक्सफोर्ड, 1991.

अन्य स्रोत
 गॉघ, हैरॉल्ड. "'    949         , ."  :  ,   , सं. निगेल रामसे और मार्गरेट स्पार्क्स . वुडब्रिज और रोचेस्टर, न्यूयॉर्क: ब्वायडेल, 1992. 89-10.
 
 सायेर, पी. "     ." नॉर्थर्न हिस्ट्री 31 (1995): 39-44.
 
स्टैन्टन, फ्रैंक मैरी. आंग्ल-सैक्सन इंग्लैंड. 3 . ऑक्सफोर्ड, 1971. 360-3.

बाहरी कड़ियाँ
 
राजा ईडरेड के सिक्के 
अन्य चित्र उपलब्ध, जैसे यँहा और यँहा

श्रेणी:दसवीं सदी के अंग्रेज शासक
श्रेणी:वेसेक्स राजघराना
श्रेणी:923 के जन्म
ऍडविन पावल हबल (अंग्रेज़ी:   , जन्म: २०  नवम्बर १८८९, देहांत: २८ सितम्बर १९५३) एक अमेरिकी खगोलशास्त्री थे जिन्होनें हमारी गैलेक्सी (आकाशगंगा या मिल्की वे) के अलावा अन्य गैलेक्सियाँ खोज कर हमेशा के लिए मानवजाती की ब्रह्माण्ड के बारे में अवधारणा बदल डाली। उन्होंने यह भी खोज निकाला के कोई गैलेक्सी पृथ्वी से जितनी दूर होती है उस से आने वाले प्रकाश का डॉप्लर प्रभाव उतना ही अधिक होता है, यानि उसमे लालिमा अधिक प्रतीत होती है। इस सच्चाई का नाम "हबल सिद्धांत" रखा गया और इसका सीधा अर्थ यह निकला के हमारा ब्रह्माण्ड निरंतर बढ़ती हुई गति से फैल रहा है।

 इन्हें भी देखें 
 जॉर्ज लेमैत्रे
 बिग बैंग सिद्धांत
 खगोलशास्त्र

सन्दर्भ

 बाहरी कड़ियाँ 
 टाइम मैगज़ीन में हबल की जीवनी पर लेख

श्रेणी:अमेरिकी वैज्ञानिक
श्रेणी:खगोलशास्त्र
श्रेणी:खगोलशास्त्री
श्रेणी:हिन्दी विकि डीवीडी परियोजना
ऍड्वर्ड झील (अंग्रेज़ी:  ) या रुतनज़िगे () या ऍड्वर्ड न्यान्ज़ा ( ) महान अफ़्रीकी झीलों की सबसे छोटी झील है। यह कांगो लोकतान्त्रिक गणराज्य और युगान्डा की अंतरराष्ट्रीय सीमा पर स्थित है और इसका उत्तरी छोर भूमध्य रेखा (इक्वेटर) से कुछ ही किलोमीटर दक्षिण में पड़ता है। यह अफ़्रीका की १५वीं सबसे बड़ी झील है। इस से कुछ दूरी पर जॉर्ज झील स्थित है और इन दोनों झीलों के बीच में काज़िन्गा नहर की धारा चलती है।    :      , - ,  , 2006,  9781890951351

 दृश्य 

 इन्हें भी देखें
महान अफ़्रीकी झीलें

 सन्दर्भ 

श्रेणी:महान अफ़्रीकी झीलें
श्रेणी:अफ़्रीका की झीलें
श्रेणी:युगांडा की झीलें
श्रेणी:कांगो लोकतान्त्रिक गणराज्य की झीलें
एड्वांस्ड माइक्रो डिवाइसेज़ इंका. () () एक अमरीकी बहुराष्ट्रीय अर्धचालक उत्पाद कंपनी है।

200ए.एम.डी. मुख्यालय, सनिवेल, कैलीफोर्निया

 बाहरी कड़ियाँ 

 सन्दर्भ 

श्रेणी:कंप्यूटर
श्रेणी:अमेरिकी कम्पनियाँ
ऍण्ड्रॉइड 86 इंटैल 86 माइक्रोप्रोसैसर फैमिली हेतु एक ऍण्ड्रॉइड पोर्ट है। यह परियोजना मूल रूप से ऍण्ड्रॉइड सोर्स कोड हेतु पैचों का एक समूह थी परन्तु अब एक स्वतन्त्र परियोजना के रूप में है। इसका मुख्य उदेश्य आसुस ई पीसी पर पूर्ण समर्थन प्रदान करना था तथा उसके बाद दूसरी नेटबुक और यूऍमपीसी हेतु कम्पैटिब्लिटी प्रदान करना।

-  तथा   वर्तमान परियोजना व्यवस्थापक हैं। 

 इतिहास एवं वर्तमान स्थिति 

,  2.3.7 उपलब्ध थी।

, आइस क्रीम सैंडविच (ऍण्ड्रॉइड संस्करण ४) उपलब्ध हो चुका है परन्तु अभी इसमें काफी काम बाकी है जैसे साउंड, कैमरा समर्थन, इथरनेट तथा हार्डवेयर ऍक्सलरेशन इंटैल के प्रोससरों पर काम नहीं करते' , हालाँकि साउंड, हार्डवेयर ऍक्सलरेशन तथा वाइ-फाइ एऍमडी प्रोसैसरों पर सही काम करते हैं।

 सन्दर्भ 

 बाहरी कड़ियाँ 
आधिकारिक वेबसाइट: -86.

श्रेणी:ऍण्ड्रॉइड (ऑपरेटिंग सिस्टम)
श्रेणी:ऑपरेटिंग सिस्टम
ऍथनोलॉग (अंग्रेज़ी: ) विश्व की भाषाओँ की एक सूची है जिसका प्रयोग भाषाविज्ञान में अक्सर किया जाता है। इसमें हर भाषा और उपभाषा को अलग तीन अंग्रेज़ी अक्षरों के साथ नामांकित किया गया है। इस नामांकन को "सिल कोड" ( ) कहा जाता है। उदाहरण के लिए मानक हिंदी का सिल कोड '', ब्रज भाषा का '', बुंदेली का '' और कश्मीरी का '' है। हर भाषा और उपभाषा का भाषा-परिवार के अनुसार वर्गीकरण करने का प्रयास किया गया है और उसके मातृभाषियों के वासक्षेत्र और संख्या का अनुमान दिया गया है। इस सूची का १६वाँ संस्करण सन् २००९ में छपा और उसमें ७,३५८ भाषाएँ दर्ज थीं।

 संगठन 
ऍथनोलॉग भाषा सूची एक "समर भाषावैज्ञानिक संस्था" (   , समर इन्स्टीट्यूट ऑफ़ लिंग्विस्टिक्स) नामक संसथान करती है। इस संसथान का ध्येय ईसाई धर्म का प्रचार है और यह हर भाषा में बाइबल (ईसाई धर्म ग्रन्थ) छापना चाहते हैं।

 इन्हें भी देखें 
 भाषाविज्ञान
 भाषा

 सन्दर्भ 

श्रेणी:भाषा
श्रेणी:हिन्दी विकि डीवीडी परियोजना

:    639-3
ऍथलस्टैन ए () एक अज्ञात लिपिक के लिए इतिहासकारों द्वारा दिया गया नाम है, जिसने 928 और 935 के बीच इंग्लैण्ड के राजा ऍथलस्टैन के लिए राजलेख (या डिप्लोमा) तैयार किए, जिनके द्वारा राजा ने ज़मीनों का अनुदान दिया था। वे इतिहासकारों के लिए एक महत्त्वपूर्ण स्रोत हैं क्योंकि वे इस अवधि के अन्य राजलेखों के मुकाबले अधिक जानकारी प्रदान करते हैं, अनुदान की तारीख और स्थान दिखाते हुएँ, और इन पर गवाहों की एक असामान्य रूप से लंबी सूची होती थी, जिनमें वेल्श राजा और कभी-कभी स्कॉटलैण्ड और स्ट्रैथक्लाईड के राजा शामिल होते थे।

इन्हें भी देखें

सन्दर्भ

बाहरी कड़ियाँ

श्रेणी:१०वीं शताब्दी में जन्म
श्रेणी:१०वीं शताब्दी में निधन
श्रेणी:१०वीं शताब्दी लातिन लेखक
श्रेणी:आंग्ल-सैक्सन लेखक
श्रेणी:लातिन व्याकरणविद
श्रेणी:मध्ययुगीन भाषाविद
श्रेणी:अज्ञात जन्म स्थान
श्रेणी:जन्म वर्ष अज्ञात
श्रेणी:अज्ञात निधन वर्ष
श्रेणी:१०वीं शताब्दी अंग्रेज़ी लेखक
ऍथलस्टैन () (पुरानी अंग्रेजी: , , अर्थात् "कुलीन पत्थर";  894  27 अक्टूबर 939) ९२४ से ९२७ ई॰ तक ऐंग्लों-सक्सनों का राजा और ९२७ से ९३९ ई॰ तक अंग्रेजों का राजा था। वह राजा एडवर्ड द एल्डर और उसकी पहली पत्नी एग्व्यिन का बेटा था। आधुनिक इतिहासकार उसे इंग्लैंड का पहला राजा और ऐंग्लों-सैक्सनों के महानतम राजाओं में से एक मानते हैं। उसने कभी शादी नहीं की और उसके बाद उसका सौतेला भाई एडमंड प्रथम इंग्लैंड का राजा बना।

जब एडवर्ड की जुलाई ९२४ ई॰ में मृत्यु हो गयी तब ऍथलस्टैन को मर्सिया के लोगों ने अपना राजा स्वीकार कर लिया। उसका सौतेले भाई ऍल्फवियर्ड संभवत: वेसेक्स का राजा घोषित हुआ था लेकिन अपने पिता की मृत्यु के कुछ ही दिनों बाद उसका भी देहांत हो गया। कुछ महीनों तक ऍथलस्टैन को वेसेक्स में गतिरोध झेलना पड़ा लेकिन सितम्बर ९२५ में वहाँ भी उसका राज्याभिषेक हो गया। ९२७ ई॰ में उसने अंतिम बचे हुए वाइकिंग साम्राज्य स्कैन्डिनेविया के यॉर्क पर भी आधिपत्य जमा लिया और पूरे इंग्लैंड में शासन करने वाला पहला आंग्ल-सैक्सन राजा बन गया। ९३४ में उसने स्कॉटलैंड पर धावा बोला और कॉन्स्टेनटाइन द्वितीय को हथियार डालने पर मजबूर कर दिया, लेकिन ऍथलस्टैन के शासन का वाइकिंगों और स्कॉटों ने भारी विरोध किया और सन् ९३७ में इंग्लैंड पर आक्रमण कर दिया। ऍथलस्टैन ने उन्हें ब्रुनान्बर की लड़ाई में हरा दिया। इस विजय ने उसे ब्रिटिश आइल्स और पूरे महाद्वीप में बहुत ख्याति दिलाई। ९३९ ई॰ में उसकी मृत्यु के पश्चात वाइकिंगों ने पुन: यॉर्क पर अधिकार कर लिया जिसे फिर ९५४ ई॰ में ही वापस पाया जा सका।

ऍथलस्टैन ने सरकार का केंद्रीकरण कर दिया; उसने सरकारी अधिकारपत्रों के जारी होने पर अपना नियंत्रण स्थापित किया और विभिन्न क्षेत्रों के विद्वानों को अपनी परामर्श समिति और दरबार में जगह दी। उसकी दरबारी सभाओं में उसके अधिकार क्षेत्र के बाहर के राज्यों, खासकर वेल्स, के राजाओं की भी उपस्थिति होती थी जिन्होंने उसका आधिपत्य स्वीकार कर लिया था। उसके समय के अन्य राजाओं की तुलना में अधिक कानूनी दस्तावेज आज भी सुरक्षित बचे हुए हैं। ये दस्तावेज आपराधिक घटनाओं, लूट-पाट और सामाजिक असुरक्षा के विषयों पर उसकी गहरी रूचि और चिंता दर्शाते हैं। उसके कानूनी सुधार उसके दादा अल्फ्रेड महान के कानूनों पर आधारित थे। ऍथलस्टैन पश्चिमी सैक्सन राजाओं में सबसे धर्मपरायण था और उसे स्मारकों व गिरिजाघरों के निर्माण के लिये जाना जाता है। उसके शासनकाल में उसका घर अंग्रेजी शिक्षा का केंद्र था जिसने बाद में बेनेडिक्टियाई सूफीवादी सुधार की आधारशिला रखी। यूरोपीय राजनीति में ऍथलस्टैन के अलावा और किसी भी पश्चिमी सैक्सन राजा ने इतनी महत्वपूर्ण भूमिका अदा नहीं की। उसने महाद्वीपीय राजाओं से अपनी बहनों की शादियों के प्रबंध किये और कई राजनीतिक मित्र बनाए।

इन्हें भी देखें
इंग्लैंड राज्य
आयरलैंड की जागीरदारी

टिप्पणीयाँ

सन्दर्भ

 बाहरी कड़ियाँ 

 

श्रेणी:आंग्ल-सैक्सन राजा
श्रेणी:८९० दशक में जन्मे लोग
श्रेणी:९३९ में निधन
श्रेणी:९वीं शताब्दी के अंग्रेज़ लोग
श्रेणी:९वीं शताब्दी के अंग्रेज़ राजा
श्रेणी:ईसाई राजा
श्रेणी: राजा
श्रेणी:वेसेक्स का घराना
श्रेणी:पश्चिम सैक्सन राजा
श्रेणी: राजा
श्रेणी: राजा
श्रेणी:१०६६ से पूर्व इंग्लैण्ड के राजा
श्रेणी: 
श्रेणी:विकिपरियोजना ब्रिटिश राजशाही
श्रेणी:आंग्ल-सैक्सन लोग
नारायण दत्त ओझा(19 जनवरी 1926) जनवरी 1987 में मध्य प्रदेश उच्च न्यायालय के मुख्य न्यायाधीश थे। वो दिसम्बर 1987 में मध्य प्रदेश के कार्यवाहक राज्यपाल भी रहे। इससे पहले वो अगस्त से सितम्बर 1986 में इलाहाबाद उच्च न्यायालय के कार्यवाहक मुख्य न्यायाधीश भी रहे। इसके बाद में वो जनवरी 1988 में भारतीय उच्चतम न्यायालय में न्यायाधीश भी बने और जनवरी 1991 में सेवानिवृत्त हुये।

इन्हें भी देखें
 मध्य प्रदेश के राज्यपालों की सूची

 सन्दर्भ 

श्रेणी:1926 में जन्मे लोग
श्रेणी:मध्य प्रदेश के राज्यपाल
श्रेणी:सर्वोच्च न्यायालय के न्यायाधीश
श्रेणी:मध्य प्रदेश उच्च न्यायालय के मुख्य न्यायाधीश
ऍनजीसी 3109 ( 3109) एक छोटी डन्डीय सर्पिल या मॅजलॅनिक बेढंगी गैलेक्सी है जो पृथ्वी की सतह से देखे जाने पर आकाश में जलसर्प तारामंडल के क्षेत्र में स्थित है। यह हमारे स्थानीय समूह का भाग है और हमसे लगभग 42 लाख प्रकाशवर्ष दूर स्थित है। इसमें स्थित लाल दानव तारों की वर्णक्रमिकी के आधार पर यह अनुमान लगाया गया है कि इस गैलेक्सी में धातुता कम है, यानि इसके तारों में धातुता साधारण मात्रा से कुछ कम है।   3109 

 इन्हें भी देखें 
 स्थानीय समूह
 डन्डीय सर्पिल गैलेक्सी
 बेढंगी गैलेक्सी
 जलसर्प तारामंडल

 सन्दर्भ 

श्रेणी:बेढंगी गैलेक्सियाँ
श्रेणी:डन्डीय सर्पिल गैलेक्सियाँ
श्रेणी:ऍनजीसी 3109 उपसमूह
श्रेणी:जलसर्प तारामंडल
श्रेणी:स्थानीय समूह
ऍनजीसी १९८० ( 1980), जो ओसीऍल ५२९ ( 529), कॉलिंडर ७२ ( 72) और कालपुरुष का खोया रत्न (    ) भी कहलाता है, कालपुरुष तारामंडल के दक्षिणी छोर में स्थित एक खुला तारागुच्छ है। यह आयोटा ओरायोनिस तारे के इर्द-गिर्द स्थित है।

 इन्हें भी देखें 
 खुला तारागुच्छ
 कालपुरुष तारामंडल
 आयोटा ओरायोनिस तारा

 सन्दर्भ 

श्रेणी:खुले तारागुच्छ
श्रेणी:कालपुरुष तारामंडल
ऍनजीसी ६८२२ ( 6822), जिसे बरनार्ड की गैलेक्सी (' ) और आईसी ४८९५ ( 4895) भी कहा जाता है, एक डन्डीय सर्पिल गैलेक्सी है जिसका आकार थोड़ा बेढंगा है। यह गैलेक्सियों के स्थानीय समूह की सदस्य है और आकाशगंगा (हमारी गैलेक्सी) के पास स्थित है। अपने ढाँचे और तारों के हिसाब से यह छोटे मॅजलॅनिक बादल नामक गैलेक्सी से काफ़ी मिलती-जुलती है। आकाश में यह धनु तारामंडल के क्षेत्र में नज़र आती है और हमसे क़रीब १६ लाख प्रकाश वर्ष की दूरी पर स्थित है।

 दृश्य 

 इन्हें भी देखें 
 स्थानीय समूह
 डन्डीय सर्पिल गैलेक्सी
 छोटा मॅजलॅनिक बादल
 आकाशगंगा

 सन्दर्भ 

श्रेणी:डन्डीय सर्पिल गैलेक्सियाँ
श्रेणी:गैलेक्सियाँ
श्रेणी:स्थानीय समूह
श्रेणी:धनु तारामंडल
ऍनजे9842 (9842) जम्मू और कश्मीर में भारत व पाकिस्तान द्वारा नियंत्रित क्षेत्रों के बीच की सन् 1972 में निर्धारित नियंत्रण रेखा का उत्तरतम बिन्दु है। इस से उत्तर में कोई नियंत्रण रेखा परिभाषित नहीं थी और वहाँ के सियाचिन हिमानी क्षेत्र पर भारत का पूर्ण नियंत्रण है। भारत इस से पश्चिम के क्षेत्र पर भी अपनी सम्प्रभुता होने का दावा करता है, हालांकि वह क्षेत्र पाकिस्तान के क़ब्ज़े में है। ऍनजे9842 से एक्चुअल ग्राउंड पोजिशन लाइन (एजीपीऍल) पश्चिमोत्तर दिशा में साल्तोरो पर्वतमाला के साथ-साथ चलती है।

 इन्हें भी देखें 
 वास्तविक भूमीय नियंत्रण रेखा
 सियाचिन हिमानी
 ग्योंग ला

 सन्दर्भ 

श्रेणी:काराकोरम
श्रेणी:भारत-पाकिस्तान सम्बन्ध
२६ अगस्त १९८१ को वॉयेजर द्वितीय यान द्वारा ली गयी ऍनसॅलअडस की तस्वीर
ऍनसॅलअडस के दक्षिणी ध्रुव के पास के "शेर धारियाँ" क्षेत्र में पानी और बर्फ़ उगलते हुए ऊंचे फुव्वारे
ऍनसॅलअडस के दक्षिणी ध्रुव के पास की "शेर धारियाँ" इस तस्वीर में साफ़ नज़र आ रही हैं
ऍनसॅलअडस हमारे सौर मण्डल के छठे ग्रह शनि का छठा सब से बड़ा उपग्रह है। ऍनसॅलअडस आकार में बहुत छोटा है - इसका व्यास (डायामीटर) केवल ४०० किमी है, जो शनि के सब से बड़े चद्रमा, टाइटन, का सिर्फ़ दसवाँ है। इस छोटे आकार के बावजूद इसकी सतह पर टीले-खाइयों से लेकर उल्कापिंडों के प्रहार से बने हुए गड्ढों तक तरह-तरह की चीजें देखी जाती हैं। ऍनसॅलअडस की सतह पर अधिकतर पानी की बर्फ़ की एक मोटी तह फैली हुई है। इस बर्फ़ीली सतह की वजह से ऍनसॅलअडस का ऐल्बीडो (सफ़ेदपन या चमकीलापन) १.३८ है, जो सौर मण्डल की किसी भी अन्य ज्ञात वस्तु से अधिक है। अंतर्राष्ट्रीय खगोलीय संघ ने इस उपग्रह की सतह पर मौजूद बहुत से आकारों के नाम आलिफ़ लैला की कहानियों के पात्रों पर रखे हैं, जैसे की समरक़न्द खाइयाँ, अलादीन गड्ढा, सरान्दीब मैदान, वग़ैराह।

 अन्य भाषाओँ में 
ऍनसॅलअडस को अंग्रेज़ी में "" लिखा जाता है। ऍनसॅलअडस प्राचीन यूनानी धार्मिक कथाओं का एक भीमकाय पात्र था।

 फव्वारे 
ऍनसॅलअडस हमारे सौर मण्डल के बाहरी इलाक़े में केवल तीन वस्तुओं में से है जिनपर सक्रीय रूप से ज्वालामुखीय रूप के उगलाव देखें गए हैं (बाक़ी दो वरुणनॅप्ट्यून का उपग्रह ट्राइटन और बृहस्पति का उपग्रह आयो हैं)। ऍनसॅलअडस के दक्षिणी ध्रुव के पास पानी उगलते हुए फुव्वारे हैं। वैज्ञानिक मानते हैं के इनका कारण यह है के शनि का भयंकर गुरुत्वाकर्षण अपने ज्वारभाटा बल से ऍनसॅलअडस को गूँधता है जिस से उसकी काफ़ी बर्फ़ पिघली हुई रहती है और कुछ फट कर इन फव्वारों के रूप में देखी जाती है। कुछ वैज्ञानिकों का तो यह भी कहना है के संभव है के ऍनसॅलअडस की बर्फ़ीली सतह के नीचे एक पानी का समुद्र छुपा हुआ हो, जिसमें जीवों के पाए जाने की कुछ आशा की जा सकती है।

 दक्षिणी ध्रुव क्षेत्र 
कैसीनी यान ने १४ जुलाई २००५ को ऍनसॅलअडस के दक्षिण ध्रुव के इलाक़े के ऊपर से उड़ते हुए कुछ दिलचस्प चीजें देखीं - इस पूरे क्षेत्र में चट्टानों और खाईयों की शृंखलाएँ हैं। इन में से कुछ ज़मीन की आकृतियाँ ५ लाख साल के अन्दर-अन्दर बनी हैं जो भूवैज्ञानिक दृष्टि से बहुत ही नयी मानी जाती हैं। इसका अर्थ है के ऍनसॅलअडस की ज़मीन पर पृथ्वी की तरह हिलना-डुलना जारी है। इस क्षेत्र के बीच में बर्फ़ीली ज़मीन में चार गहरी ख़रोंचों जैसी खाइयाँ हैं जिनकी तुलना शेर की धारियों से की गयी है। इस क्षेत्र को "शेर की धारियों" वाला इलाक़ा कहा जाता है (अंग्रेज़ी में "टाइगर स्ट्राइप्स")।

 परिक्रमा कक्षा 
ऍनसॅलअडस की परिक्रमा की कक्षा शनि के छल्लों के दरम्यान "ई छल्ले" के अन्दर स्थित है। ई छल्ला जहाँ स्थित है वहाँ पर गुरुत्वाकर्षक प्रभाव कुछ ऐसे हैं के इस छल्ले में मौजूद टुकड़ों को १०,००० से १००,००० साल के अन्दर बिसर जाना चाहिए। कुछ वैज्ञानिकों का मानना है के ई छल्ले का बहुत सा मलबा ऍनसॅलअडस के बर्फ़ के फुव्वारों से ही आता है। जैसे-जैसे इस छल्ले का पुराना मलबा बिखर जाता है, ऍनसॅलअडस के फुव्वारों से और मलबा आता रहता है और इस छल्ले को क़ायम रखता है।

 इन्हें भी देखें 
 शनि (ग्रह)
 शनि के प्राकृतिक उपग्रह

 बाहरी कड़ियाँ 
 प्लेनॅटरी सोसाईटी का ऍनसॅलअडस पृष्ठ (अंग्रेज़ी में)

 सन्दर्भ 

श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
अनुप्रयोग सॉफ़्टवेयर, या ऐप (), किसी विशिष्ट कार्य के लिए प्रयुक्त कम्प्यूटर सॉफ्टवेयर कहलाता है। यह सिस्टम सॉफ़्ट्वैर से भिन्न है। जो सिस्टम सॉफ्टवेयर अन्य सॉफ़्ट्वैर पर विकसित तथा रन किए जाते हैं, अनुप्रयोग सॉफ़्ट्वैर कहलाते हैं। ये वे सॉफ़्ट्वैर होते हैं, जिनसे प्रयोक्ता कम्प्यूटर का प्रयोग वांछित उद्देश्य हेतु करते हैं। कोई भी अनुप्रयोग सॉफ़्ट्वैर सीधे हार्ड्वैर से सम्पर्क नहीं करता है। ये केवल उस प्रचालन तन्त्र को सम्पर्क करते हैं, जिसके आधार पर इनका निर्माण होता है। वर्तमान में प्रचलित कुछ प्रमुख अनुप्रयोग सॉफ़्ट्वैर नीचे तालिका में दिए है।

 अनुप्रयोग  उदाहरण शब्द संस्करण  माईक्रोसोफ्ट वर्ड,  लेखांकन  टेली (), बिजी () प्रकाशन  पेजमेकर () स्प्रेडशीट  माईक्रोसोफ्ट एक्सेल (), लोटस (), किंग्स्टन एक्सेल डेटा प्रोसेसिंग  डीबेस (), माईक्रोसोफ्ट एक्सेस (), विज़ुअल फ़ॉक्सप्रो

 इन्हें भी देखें 
 सॉफ्टवेयर
 कम्प्यूटर प्रोग्रामिंग

 सन्दर्भ 

 बाहरी कड़ियाँ 




श्रेणी:कम्प्यूटर तकनीक